Diari Oficial de la Generalitat Valenciana


Sumari del DOGV 4021, del 14-06-2001 (2001/5627)

Informació pública de l'alternativa tècnica del programa d'actuació integrada, acompanyada del pla de reforma interior, pla parcial i projecte d'urbanització, de la unitat d'execució del sector S.I. Coscollar 1.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4021

Data del DOGV
:   14-06-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/5627


Organisme emissor
:   Agrupació d'Interés Urbanístic El Coscollar

Tipus de document
:   Anunci

Informació pública de l'alternativa tècnica del programa d'actuació integrada, acompanyada del pla de reforma interior, pla parcial i projecte d'urbanització, de la unitat d'execució del sector S.I. Coscollar 1. [2001/M5627]
  
L'Agrupació d'Interés Urbanístic El Coscollar, en virtut de les facultats que li confereix l'article 48.1.C) de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, sotmet a informació pública l'alternativa tècnica del programa d'actuació integrada, acompanyada del pla de reforma interior, pla parcial i projecte d'urbanització corresponents a la unitat d'execució que es delimita en el pla de reforma interior i el pla parcial integrant de la present alternativa tècnica i que bàsicament es correspon amb el sòl urbà, identificat com a El Coscollar (Sector S.1 Coscollar 1), en el PGOU d'Aldaia, amb una superfície de 368.687 m²s, segons fitxa del PGOU, obtenint una superfície total de 368.769,15 m²s, segons un recent mesurament topogràfic, així com el desenvolupament del sòl urbanitzable, identificat com a sector de sòl urbanitzable no programat AM8 en el Pla General d'Ordenació Urbana vigent d'Aldaia, amb una superfície de 103.200 m²s segons fitxa de gestió del PGOU (obtenint una superfície total de 110.449,09 m²s segons un recent mesurament topogràfic), que va ser aprovat definitivament per la Comissió Territorial d'Urbanisme el dia 15 de gener de 1990 (Butlletí Oficial de la Província de València de 13 de febrer de 1990 i Diari Oficial de la Generalitat Valenciana de 14 de desembre de 1990) les normes urbanístiques del qual es publiquen en el BOPV del 21 de desembre de 1990. L'àmbit total de l'actuació ascendeix, per tant, a 479.218,24 m²s.
  
L'alternativa tècnica del programa, junt amb el pla de reforma interior, el pla parcial i el projecte d'urbanització, es troben protocol·litzats en la Notaria del senyor Rafael Ariñó Ortiz, amb domicili a Aldaia, carrer del Dos de Maig, 16-2.ª; igualment, una còpia d'aquesta alternativa ha sigut depositada en l'Ajuntament d'Aldaia, identificada com a programa d'actuació integrada El Coscollar, Aldaia - alternativa tècnica.
  
Es fa constar, en aplicació de l'article 46.3 de la LRAU, que durant el termini de 20 dies comptats des de la publicació d'aquest anunci en el Diari Oficial de la Generalitat Valenciana, qualsevol persona podrà comparéixer, en horari d'atenció al públic, en la Notaria del senyor Rafael Ariñó Ortiz, per a obtindre informació, pels procediments legals sobre els documents protocol·litzats.
  
De la mateixa manera, es fa constar que es podran consultar en l'Ajuntament d'Aldaia, en horari d'atenció al públic, les actuacions derivades de la documentació depositada en aquest i presentar-hi, per a la seua incorporació a aquesta, tant al·legacions com alternatives tècniques que pretenguen competir amb l'exposada al públic, així com proposicions juridicoeconòmiques per a executar qualsevol de les alternatives.
  
El present anunci es publica als efectes que disposa l'article 59.4 de la Llei de Règim Jurídic de les Administracions Públiques i del Procediment Administratiu Comú, per als titulars no identificats, per a aquells dels qui es desconega el domicili fiscal, per als titulars que no es troben en la base de dades de la relació emesa pels organismes oficials i per a aquells que, intentada la notificació, aquesta no ha sigut possible. Cosa que se'ls comunica mitjançant aquest avís als efectes oportuns.